钦定古今图书集成/明伦汇编/氏族典/第058卷 > 徐谊
## 钦定古今图书集成/明伦汇编/氏族典/第058卷 > 徐谊

按《宋史徐谊传》：“谊字子宜，一字宏父，温州人。乾道八
年进士，累官太常丞，知徽州，移提举浙西常平，守右
司郎中，迁左司。宁宗即位，迁检正中书门下诸房公
事，兼权刑部侍郎，进权工部侍郎，知临安府。赵汝愚
雅器谊，除授建明，多咨访，谊随事裨助，不避形迹。韩
𠈁胄出入禁中无度，谊密启汝愚，无计防之，乃直面”
讽𠈁胄，𠈁胄疑将排己，首谒谊，退，束装冀谊还谒，谊
不往。彭龟年论𠈁胄罪状，𠈁胄疑汝愚，谊知其情，益
怨恨。以御史刘德秀、胡纮疏，责谊惠州团练副使、南
安军安置，移袁州，又移婺州。久之，许自便。复官，提举
崇道观，起守江州，加集英殿修撰，升宝谟阁待制，移
知建康府兼江、淮制置使，移知隆兴府。卒谥“忠文。”